ยอมล้มประมูลที่300ไร่ ธปท.กัดฟันกำแต่โฉนด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — นักลงทุนส่ายหน้าเลิกซื้อที่ดินร่วม 300 ไร่ ของ ธปท. ย่านบางพลี เล็งเสนอ ประสาร พิจารณาในเร็วๆ นี้ 
นางจิตติมา ดุริยประพันธ์ ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า การเปิดประมูลขายทรัพย์สินซึ่งเป็นที่ดินเปล่า โฉนดที่ดินเลขที่ 67056 ต.บางเสาธง อ.บางพลี จ.สมุทรปราการ เนื้อที่ 299210 ไร่ ตั้งแต่วันที่ 1630 ส.ค.ที่ผ่านมา กระทั่งมีการเปิดซองหาผู้ชนะในวันที่ 27 ก.ย.ที่ผ่านมา แต่ปรากฏว่าไม่สามารถหาผู้ชนะได้ คาดว่าต้องเปิดประมูลใหม่อีกครั้งในเร็วๆ นี้ 
แต่เนื่องจากที่ดินแปลงนี้เป็นที่ดินแปลงใหญ่แปลงเดียวที่เหลืออยู่ การดำเนินงานจะต้องเสนอเป็นนโยบายรายงานไปยังคณะกรรมการ ธปท. รวมถึงนายประสาร ไตรรัตน์วรกุล ผู้ว่าการ ธปท. ให้พิจารณาดำเนินการใหม่ต่อไป 
“ถึงการประมูลขายครั้งนี้จะมีผู้สนใจซื้อซองประมูลไปถึง 3 ราย ซึ่งเป็นทั้งผู้ประกอบการธุรกิจอสังหาริมทรัพย์ ผู้ประกอบการอุตสาหกรรม และบุคคลทั่วไป แต่พอผู้สนใจจะซื้อสอบถามรายละเอียดและเข้าไปดูพื้นที่จริงแล้วต่างเห็นว่าเนื้อที่ค่อนข้างมากเกินไปจึงยังไม่ถูกใจ และตัดสินใจยกเลิกการประมูลในที่สุด” นางจิตติมา กล่าว 
สำหรับที่ดินแปลงดังกล่าว ธปท.ซื้อไว้เพื่อต้องการนำมาสร้างโรงพิมพ์ธนบัตรแห่งใหม่ แต่ด้วยสภาพดินเค็มจึงไม่เหมาะจะใช้ตั้งโรงพิมพ์ เพราะอาจมีผลต่อธนบัตรที่ผลิตออกมาได้ ทำให้ ธปท.ต้องมาพิจารณาซื้อที่ดินแปลงใหม่จากนางกัญจนา ศิลปอาชา ในพื้นที่ ต.ขุนแก้ว อ.นครชัยศรี จ.นครปฐม ที่มีเนื้อที่ 151 ไร่ ซึ่งเป็นที่ตั้งโรงพิมพ์ธนบัตรในปัจจุบันแทน โดยในขณะนี้ ธปท.ถูกวิพากษ์วิจารณ์อย่างหนัก เพราะมติของคณะกรรมการ ธปท.ในการประชุมครั้งที่ 8/2535 เมื่อวันที่ 27 ส.ค. 2535 เพื่อจัดหาที่ดินขนาด 75 ไร่ ถึง 300 ไร่ โดยกำหนดสเปกให้อยู่ทางด้านพุทธมณฑล บางบัวทอง หรือทางเหนือของ กทม. ในรัศมีจากที่ทำการเดิมไม่เกิน 50 กิโลเมตร